OpenLLM-France/wikimedia huggingface dataset:
# Comparació d'escales de temperatura

Comparació d'escales de temperatura :
| | Kelvin | Celsius | Fahrenheit | Rankine | Delisle | Newton | Réaumur | Rømer |
| Zero absolut | 0 | −273,15 | −459,67 | 0 | 559,725 | −90,14 | −218,52 | −135,90375 |
| Temperatura atmosfèrica més baixa mesurada a la superfície de la Terra (Vostok, Antàrtida - 21 de juliol, 1983) | 184 | −89 | −128,2 | 331,47 | 283,5 | −29,37 | −71,2 | −39,225 |
| Mescla d'aigua i sal de Fahrenheit | 255,37 | −17.78 | 0 | 459,67 | 176,67 | −5,87 | −14,22 | −1,83 |
| Fusió del gel (a pressió normal) | 273,15 | 0 | 32 | 491,67 | 150 | 0 | 0 | 7,5 |
| Temperatura mitjana a la superfície de la Terra | 288 | 15 | 59 | 518,67 | 127,5 | 4,95 | 12 | 15,375 |
| Temperatura mitjana del cos humà | 309,95 | 36,8 | 98,24 | 557,91 | 94,8 | 12,144 | 29,44 | 26,82 |
| Temperatura més alta registrada a la superfície de la Terra (Al 'Aziziyah, Líbia - 13 de setembre, 1922) | 331 | 58 | 136,4 | 596,07 | 63 | 19,14 | 46,4 | 37,95 |
| Ebullició de l'aigua (a pressió normal) | 373,1339 | 99,9839 | 211,97102 | 671,64102 | 0 | 33 | 80 | 60 |
| Fusió del titani | 1.941 | 1.668 | 3.034 | 3.494 | −2.352 | 550 | 1.334 | 883 |
| Superfície del Sol | 5.800 | 5.526 | 9.980 | 10.440 | −8.140 | 1.823 | 4.421 | 2.909 |
# Skullmonkeys

Skullmonkeys (distribuït al Japó amb el nom Klaymen Klaymen 2: Skurru Monkeru no Gyakushuu) és la seqüela del videojoc The Neverhood creat per l'animador Doug TenNapel. A diferència del seu predecessor, Skullmonkeys és un videojoc de plataformes per a PlayStation, i no una aventura gràfica per a PC. L'escenari del joc sorgeix d'un lloc descrit a The Neverhood Hall of Records a The Neverhood per un dels personatges divins (com Hoborg) creats per Quater.
Terry Scott Taylor, el compositor de primer joc, va ser el responsable de la banda sonora de la seqüela. L'encarregat de realitzar l'anàlisi de Skullmonkeys a PlayStation Magazine va considerar que la música de Skullmonkeys era la millor que mai havia escoltat a cap altre joc.

## El joc

El malvat Klogg desapareixia de The Neverhood al final del primer joc, però al nou descobrim que ha anat a parar a un planeta governat per criatures conegudes com a Skullmonkeys. Klogg es converteix en seu líder i comença a portar a terme el "Evil engine number 9" per a destruir el Neverhood, alhora que Klaymen entra en l'escena amb l'objectiu d'aturar-lo. El jugador controla a Klaymen, un resident del Neverhood que és segrestat per evitar la destrucció del Neverhood. El personatge pot saltar, ajupir-se, observar, i agafar una àmplia gamma d'elements com una aurèola (permetent-li resistir més d'un colp enemic) i una àmplia gamma d'armes amb projectils peculiars. A banda de l'assortiment d'armes, pot destruir molts enemics i els caps saltant sobre ells, i també podem accedir a diversos nivells secrets (bonus) amb música dels anys 70 de fons. Als nivells secrets podem recol·lectar punts addicionals i vides extres.
A través de cadascun dels nivells, el jugador pot recollir pilotes d'argila per guanyar punts i a través dels nivells podem trobar diverses vides extra i caps que cal derrotar. El joc va ser criticat per ser difícil de finalitzar però el sistema de contrasenyes del joc fa que tampoc siga irracionalment difícil.

## Recepció

El joc va rebre crítiques positives pels seus gràfics, música, so, i sentit de l'humor. Molts llocs web de videojocs el criticaren per la seua alta dificultat, i per aspectes com per exemple canviar el sistema de desar per un de passwords i per alguns problemes tècnics que afectaven a la seua jugabilitat, encara que alguns crítics de videojocs comparaven el joc favorablement respecte altres jocs de plataformes reeixits com Earthworm Jim o els jocs de plataformes de Virgin Software.

## Referències

* ↑ Llista de projectes de Taylor el 1998 al seu web oficial.
* ↑ Dulin, Ron. "What is most frustrating about Skullmonkeys is that it just wears you down after a while." GameSpot, Jan. 31, 1998. Accessed February 22, 2008.

## Enllaços externs

* Skullmonkeys a MobyGames (anglès)
* The Neverhood TV (anglès)
* Tot Sobre The NeverhoOd Arxivat 2018-10-18 a Wayback Machine. (anglès)
* Skullmonkeys Arxivat 2010-02-12 a Wayback Machine. a Allgame (anglès)
# Zeferino dos Prazeres

Zeferino dos Prazeres (illa de Príncipe, 1960 - Portugal, 20 de setembre de 2009) fou un polític de São Tomé i Príncipe. Va ser President del govern regional de la Regió Autònoma de Príncipe del 12 d'abril de 2002 al 20 de juny de 2006. Era membre del Moviment per l'Alliberament de São Tomé i Príncipe/Partit Socialdemòcrata i va néixer el 1960.

## Referències

* 1 2 Cahoon, Ben. "São Tomé and Príncipe." World Statesmen.org. 2000. Web. 27 May 2010. <http://www.worldstatesmen.org/Sao_Tome.html>.
# Dischistodus prosopotaenia

Dischistodus prosopotaenia és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 17 cm de longitud total.

## Distribució geogràfica

Es troba des de les Illes Nicobar fins a Vanuatu, les Illes Ryukyu, el nord-oest d'Austràlia i la Gran Barrera de Corall.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sholicola

Sholicola és un gènere d'ocells de la família dels muscicàpids (Muscicapidae).
Segons la Classificació del Congrés Ornitològic Internacional (versió 11.1, 2021) aquest gènere està format per 2 espècies:
* Sholicola major - Rossinyol dels Nilgiri.
* Sholicola albiventris - Rossinyol ventreblanc.
Anteriorment es considerava que aquestes espècies pertanyien al gènere Myiomela. Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquests tàxons també apareixen classificat dins del gènere Sholicola.

## Referències

* ↑ «Chats, Old World flycatchers». IOC World Bird List Version 11.2. International Ornithologists' Union, 01-07-2021. [Consulta: 27 desembre 2021].
* ↑ Robin, V.V.; Vishnudas, C. K.; Gupta, Pooja; Rheindt, Frank E.; Hooper, Daniel M.; Ramakrishnan, Uma; Reddy, Sushma «Two new genera of songbirds represent endemic radiations from the Shola Sky Islands of the Western Ghats, India». BMC Evolutionary Biology, 17, 2017. DOI: 10.1186/s12862-017-0882-6. PMC: 5259981.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 700. ISBN 978-84-16728-37-4.
# Squeeze

Squeeze és un grup musical britànic formada a Londres el 1974. Els dos únics components que romanen des del principi, i també compositors de la majoria de cançons, són Chris Difford i Glenn Tilbrook. Se sol classificar la banda com new wave. A més de Difford i Tilbrook, altres components que han anat passant per la banda són: Jools Holland, Paul Gunn, Gilson Lavis, Harry Kakoulli, John Bentley, Paul Carrack, Don Snow, Keith Wilkinson, Chris Holland, Andy Metcalfe, Matt Irving, Steve Neu, Bruce Hornsby, Carol Isaacs, Pete Thomas, Aimee Mann, Andy Newmark, Kevin Wilkinson, Hilaire Penda, Ashley Soana, Nick Harper, Jim Kimberley, Chris Braid. Entre els que han produït els discs John Cale i Elvis Costello.

## Enllaços externs

* Squeeze - Lloc web oficial
* http://www.packetofthree.com/
* Discografia de Squeeze Arxivat 2007-06-18 a Wayback Machine.
* Squeeze a A&M Records
Viccionari
# Silenci (música)

Silenci és una figura musical que s'utilitza en música per amidar la durada d'una pausa. Cada nota té el seu silenci equivalent, i el valor d'aquest correspon amb la que representa. Es pot considerar que el silenci és una nota que no s'executa o, cosa que és el mateix, absència de so.

## Relació entre les notes i els seus silencis

La relació entre les notes i els seus silencis respectius és la mateixa que correspon a les seves durades temporals. Els tipus de silencis emprats, en similitud amb les figures musicals, són els següents:
* Silenci de rodona
* silenci de blanca
* silenci de negra
* silenci de corxera
* silenci de semicorxera
* silenci de fusa
* silenci de semifusa
La il·lustració que segueix, representa les figures de silencis musicals emprades en l'actualitat.

## Referències

* ↑ «silenci | enciclopèdia.cat». [Consulta: 23 març 2019].

## Vegeu també

* Llista de composicions musicals silencioses
Viccionari
# Silenciament gènic

El silenciament gènic és un procés que es duu a terme en els organismes eucariotes, amb diferents objectius, entre els quals destaquen la regulació de l'expressió i l'eliminació i el control de material genètic aliè o extern (virus i transposons) que podria causar un mal a la cèl·lula. Hi ha una classificació que estableix dues grans categories: el silenciament gènic post-transcripcional (PTGS) i el silenciament gènic transcripcional (TGS), els quals es troben en tots els eucariotes, amb algunes variacions. El PTGS és un mecanisme que actua directament en el transcrit d'ARN missatger, mentre que el TGS actua indirectament i estableix un control que impedeix la transcripció de l'ADN.
S'han reconegut diferents molècules i sistemes de molècules que s'encarreguen de silenciar l'expressió i es troben sobretot al PTGS. Dins aquestes molècules hi ha proteïnes «Dicers», argonautes, amb activitat RNAsa, miRNA (micro ARN d'interferència), siRNA (ARN petit d'interferència) amb variacions com nat-siRNA (induït durant situacions d'estrès) i ra-siRNA per a la transcripció de seqüències repetides. Addicionalment es troben complexos que s'uneixen amb aquests elements com els RISC (complex de silenciament induït per ARN) que actua a nivell citoplasmàtic adherint siRNA produït, i el sistema RIST (complex de silenciament transcripcional induït per ARN), l'activitat del qual es localitza en el nucli cel·lular.
A més d'aquestes formes, s'han trobat altres nivells transcripcionals de regulació que no actuen sobre l'ARNm, sinó que modifiquen l'ADN a través de processos de metilació que modifiquen la cromatina, establint així dominis de silenciament als quals s'enllacen proteïnes SIR que eviten la transcripció. En les histones de l'ADN també s'han detectat modificacions com poliadenilació i deacetilació, l'efecte de les quals és impedir la unió de l'ADN amb proteïnes d'enllaç.
El silenciament no és un procés localitzat, car a través d'unions cel·lulars com els plasmodesmes vegetals, hi ha un flux dels elements ja mencionats, de manera que s'exerceix un efecte sistematitzat. Un cop iniciat aquest procés, es manté el silenciament, i un mecanisme per a això és sintetitzar secundàriament siRNA a través d'ARN polimerasses ARN dependents (ARNdARNp). D'aquesta manera els canvis molts cops es perllonguen durant un temps, i en alguns casos, com la modificació de l'heterocromatina, són heretats.
# Stratford (Oklahoma)

Stratford és un poble dels Estats Units a l'estat d'Oklahoma. Segons el cens del 2000 tenia 1.474 habitants.

## Demografia

Segons el cens del 2000, Stratford tenia 1.474 habitants, 612 habitatges, i 386 famílies. La densitat de població era de 552,5 habitants per km².
Dels 612 habitatges en un 31,5% hi vivien nens de menys de 18 anys, en un 45,9% hi vivien parelles casades, en un 12,9% dones solteres, i en un 36,9% no eren unitats familiars. En el 35% dels habitatges hi vivien persones soles el 17,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 3,02.
Per edats la població es repartia de la següent manera: un 26,9% tenia menys de 18 anys, un 10% entre 18 i 24, un 24,8% entre 25 i 44, un 19,5% de 45 a 60 i un 18,9% 65 anys o més.
L'edat mediana era de 37 anys. Per cada 100 dones de 18 o més anys hi havia 78,5 homes.
La renda mediana per habitatge era de 19.375 $ i la renda mediana per família de 26.210 $. Els homes tenien una renda mediana de 24.583 $ mentre que les dones 14.688 $. La renda per capita de la població era d'11.247 $. Entorn del 20,1% de les famílies i el 24,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stratford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Stratford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Sierra (superordinador)

Sierra o ATS-2 és un superordinador construït per al Laboratori Nacional Lawrence Livermore per al seu ús per l'Administració Nacional de Seguretat Nuclear com a segon Sistema de Tecnologia Avançada. S'utilitza principalment per a aplicacions predictives en la gestió d'emmagatzematge d'armes nuclears, ajudant a assegurar la seguretat, la fiabilitat i l'eficàcia de les armes nuclears dels Estats Units.
Sierra és molt similar en arquitectura al superordinador Summit construït per al Laboratori Nacional d'Oak Ridge. Els nodes de Sierra són servidors Witherspoon IBM S922LC OpenPOWER amb dues GPU per CPU i quatre GPU per node. Aquests nodes estan connectats amb EDR InfiniBand. El 2019, Sierra es va actualitzar amb els nodes IBM Power System AC922.
Sierra es compon de 4.474 nodes, 4.284 dels quals són nodes de càlcul. Cada node té 256 GB de RAM, 44 nuclis IBM POWER9 repartits en dos sòcols físics i quatre GPU Nvidia Tesla V100, cadascuna proporcionant 16 GB de VRAM. Això dona al sistema complet 8.948 CPU, 17.896 GPU, 1,14 PB de RAM i 286 TB de VRAM.
Sierra ha aparegut constantment a la llista Top500, aconseguint el número 2 el novembre de 2018 i el número 6 de la llista Top500 de juny de 2023 i al número 10 de la llista Top500 de novembre de 2023. Només 4,6 petaflops del seu rendiment provenen de les seves CPU, amb la gran majoria (120,9 petaflops) procedents de les GPU de Tesla.

## Referències

* ↑ «CORAL/Sierra | Advanced Simulation and Computing» (en anglès). [Consulta: 17 març 2024].
* ↑ «Sierra - IBM Power System AC922, IBM POWER9 22C 3.1GHz, NVIDIA Volta GV100, Dual-rail Mellanox EDR Infiniband | TOP500» (en anglès). www.top500.org. [Consulta: 15 desembre 2020].
* ↑ «IBM Power System AC922 - Details» (en anglès americà). www.ibm.com. [Consulta: 15 desembre 2020].
* ↑ «Sierra | HPC @ LLNL» (en anglès). hpc.llnl.gov. [Consulta: 26 juliol 2023].
* ↑ «Sierra | HPC @ LLNL» (en anglès). hpc.llnl.gov. [Consulta: 26 juliol 2023].
# Superfície de Lambert

En física, una superfície de Lambert o lambertiana és una superfície ideal que reflecteix l'energia incident des d'una direcció igual en totes direccions, per la qual cosa, en variar el punt de vista, la seva luminància no canvia. És per tant una superfície ideal de reflexió difusa. Ampliant una zona d'una superfície difusora lambertiana es nota que és aspra, és a dir que no té cap angle de reflexió ben definit. En són exemples la reflexió difusa produïda per la neu és el cas més típic de superfície lambertiana; o certs models mats de pantalla de cinema.

## Referències

* ↑ Tinku Acharya; Ajoy K. Ray Image Processing: Principles and Applications. John Wiley & Sons, 3 d'octubre de 2005, p. 19–. ISBN 978-0-471-74578-5.
* ↑ Keith R. McCloy. Resource Management Information Systems: Remote Sensing, GIS and Modelling, Second Edition. CRC Press, 1 de maig de 1995, p. 29–. ISBN 978-0-7484-0120-8.
* ↑ Neil Gordon Alldrin. Models and Methods for Recovering Shape, Reflectance, and Illumination from Images. ProQuest, 2008, p. 42–. ISBN 978-0-549-73920-3.
* ↑ Hannu Karttunen; Pekka Kröger; Heikki Oja Fundamental Astronomy. Springer Science & Business Media, 9 d'agost de 2007, p. 151–. ISBN 978-3-540-34144-4.

## Vegeu també

* Llei de Lambert-Beer
* Llei de Lambert
* Factor de projecció

## Enllaços externs

* "Sorgente Lambertiana" Arxivat 2015-02-23 a Wayback Machine. (italià)
* "S. Lambertiana" Arxivat 2015-02-23 a Wayback Machine. (italià)
# Sucháň

Sucháň és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1349.
# Tafi

«Tafi» té aquests significats:
* Tafi (heroi grec), heroi grec fill de Posidó i d'Hipòtoe
** Tafi, membre del tafis, poble de pirates en la mitologia grega, anomenats també telèboes
* Tafi (llengua), llengua kwa oriental que parlen els tafi de la regió Volta de Ghana
* Tafi (grup humà), grup ètnic que viu a la regió Volta de Ghana
* Andrea Tafi (Fucecchio, Toscana, 1966), ciclista italià professional entre 1989 i 2005
* Andrea Tafi (artista)
# T-Bolan

T-BOLAN fou una banda japonesa de rock que debutà el 1991. Els seus membres eren Arashi Moritomo, Kazuyoshi Aoki, Takeshi Gomi, i Hirofumi Ueno. El nom d'esta banda estava inspirat en T.Rex i el seu vocalista Marc Bolan.
La banda es va crear el 1990. La seua cançó "Hanashitaku wa Nai" (lit. "No vull deixar-te anar") es convertí en un èxit gràcies a l'emissió per cable. Després d'això, lliuraren uns quants senzills ben acollits. Morimoto patí alguns problemes i els metges li van dir que deixara de cantar. Així i tot, fou forçat a fer un concert en directe el 26 de març. Fou el seu últim concert. Després d'un llarg parèntesi, la banda es va dissoldre oficialment el desembre de 1999.

## Discografia
### Senzills

* 'Kanashimi ga Itaiyo' (10 de juliol de 1991)
* 'Hanashitakuwanai' (18 de desembre de 1991)
* 'JUST ILLUSION' (26 de febrer de 1992)
* 'Sayonara kara Hajimeyo' (27 de maig de 1992)
* 'Jirettai Ai' (22 de setembre de 1992)
* 'Bye For Now' (18 de novembre de 1992)
* 'Osaekirenai Kono Kimochi' (10 de febrer de 1993)
* 'Surechigai no Junjo' (10 March de 1993)
* 'Setsunasa wo Keseyashinai' (16 de juny de 1993)
* 'Wagamama ni Dakiaetanara' (10 de novembre de 1993)
* 'LOVE' (11 de maig de 1994)
* 'Maria' (5 de setembre de 1994)
* 'SHAKE IT' (28 d'agost de 1995)
* 'Ai no Tame ni Ai no Naka de' (20 de novembre de 1995)
* 'Be Myself' (25 de març de 1996)

### Àlbums

* T-BOLAN (21 de novembre de 1991)
* BABY BLUE (22 d'abril de 1992)
* Natsu no Owari ni - Acoustic Version - (22 de setembre de 1992)
* SO BAD (11 de novembre de 1992)
* HEART OF STONE (26 de maig de 1993)
* LOOZ (8 de desembre de 1993)
* Natsu no Owari ni II - Lookin' for the eighth color of the rainbow - (6 d'agost de 1994)
* SINGLES (8 d'agost de 1996)
* BALLADS (12 de desembre de 1996)

## Referències

* ↑ (japonès) «亀田大毅が歌ったT-BOLANのルーツ！ T.Rexの無料映像を配信！». Barks, 08-06-2006. [Consulta: 15 desembre 2008].
* ↑ (japonès) «T-BOLANが表現した“うた”そして“4ピースバンドとしての在り方”». Barks, 09-01-2008. [Consulta: 15 desembre 2008].

## Enllaços externs

* T-Bolan - Lloc web oficial
# Sultanat de Kabala

El sultanat de Kabala o Gabala fou un antic petit estat de l'Azerbaidjan que es va fundar a la meitat del segle xvii (vers 1650). Limitava al nord amb les muntanyes del Caucas, amb la regió de Gochay, a l'oest amb el riu Alijan i al sud amb terres del Kanat de Shaki. Va estar sotmès al kan de Shaki.
Al final del segle xvii quan va esdevenir un simple mahal (districte) governat per un naib designat pel kan de Shaki.

## Referències

* Khanats i sultanats
# Tapís de la National Gallery de Washington (Joan Miró)

El Tapís de la National Gallery de Washington o Dona és un tapís fet per Joan Miró i Ferrà i Josep Royo i que actualment es conserva a la National Gallery of Art de Washington, D.C.. La NGA el va encarregar el 1976 i l'artista l'entregà un any després amb el títol de Dona. Té un pes total de 2040 lliures. Va ser finançat pel comité de col·leccionistes i per George L. Erion. Actualment (2014) no es troba en exposició. Quan es trobava a l'exposició permanent estava exposat a l'ala Est de la galeria.
Va ser retirar de l'exposició permanent el 2003, amb motiu del 25è aniversari de la galeria est (I. M. Pei's East Building). Va ser substituït per Color Panels for a Large Wall una obra d'Ellsworth Kelly.

## Referències

* ↑ «Biografia de Joan Miró». Web. Fundació Pilar i Joan Miró de Palma. [Consulta: 25 octubre 2014].
* ↑ «Woman». Web. National Gallery of Art. [Consulta: 25 octubre 2014].
* ↑ «Washington, interior of National Gallery's East Wing with Miro tapestry». web. Universitat de Milwaukee. [Consulta: 25 octubre 2014].
* ↑ Vogel, Carol. «Inside Art». Web. New York Times. [Consulta: 25 octubre 2014].

## Bibliografia

* Rosselló, Josep Maria. Miró, Royo: la Farinera de Tarragona, el teler del món. 1a ed.. Barcelona: Viena Edicions, 2008. ISBN 978-84-8330-503-4.
# Tapís dels Jurats

El Tapís dels Jurats és un tapís fet amb llana procedent de l'Església de Sant Feliu de Girona, datat de l'any 1535, que actualment es troba exposat al Museu d'Història de Girona. S'hi pot observar l'escut de la ciutat de Girona així com també diferents motius florals i geomètrics.

## Bibliografia

* L'Escut i la Casa de la Ciutat. Ajuntament de Girona, 2001. ISBN 84-8496-072-2.
# Susanna de Roma

* Aquest article tracta sobre santa Susanna. Si cerqueu la Susanna bíblica, vegeu «Susanna».
Susanna de Roma (Roma, ca. 280-295) fou una jove romana cristiana, morta com a màrtir. És venerada com a santa a tota la cristiandat. En l'Església Catòlica fou retirada del calendari general el 1969

## Biografia

Se'n coneix molt poc de la vida. La tradició posterior diu que havia nascut cap al 280 i era filla del futur sant Gabí de Roma, germà del papa Gai I. Segons la passio, era parent de l'emperador Dioclecià. Va ésser educada en el cristianisme per uns parents, ja que el seu pare, en quedar-se vidu, es va fer sacerdot. L'emperador volia que es casés amb el seu fill, però ella el refusà, ja que havia consagrat la seva virginitat a Déu. Fou condemnada a mort i decapitada a la seva mateixa casa l'any 295.

## Veneració

El Martirologium Hieronymi l'esmenta a l'11 d'agost. El 595 s'obrí a Roma una església dedicada a ella sobre la casa del seu pare i la del seu oncle, properes a les Termes de Dioclecià, i anomenada Sancta Susanna ad Duas Domos ("Santa Susanna de les dues cases"). En aquesta església, reedificada al segle xvii i actual església de Santa Susanna, es conserven les restes de la santa, com també les de Gabí.
El 1969, per la manca de proves documentals fefaents de l'existència i martiri de la santa, fou retirada del calendari general de l'Església, tot i que el seu culte es manté en aquells llocs on és tradicional.

## Referències

* ↑ Calendarium Romanum. Libreria Editrice Vaticana, 1969, p. 134.
# Solanes (Aramunt)

Solanes és una solana i una partida de camps de conreu de secà del terme municipal de Conca de Dalt, dins del territori de l'antic terme d'Aramunt, al Pallars Jussà.
Està situat al nord-est de les Eres d'Aramunt, en bona part envoltada per edificacions del mateix nucli de població. És al nord-oest de Casa Toà i al sud-est de Casa Valentí i de Casa Vicent, a ponent dels Mians.
Consta de poc més d'una hectàrea (1,3223) de terres de conreu, amb una combinació de secà i regadiu, a més de trossos de bosquina.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 16 juny 2010].

## Enllaços externs

* Institut Cartogràfic de Catalunya; cal fer dos passos d'aproximació
Viccionari
# Taeromys celebensis

Taeromys celebensis és una espècie de mamífer rosegador de la família dels múrids. És endèmica de Sulawesi (Indonèsia), on viu a altituds d'entre 0 i 1.200 msnm. Es tracta d'un animal arborícola. El seu hàbitat natural són els boscos primaris. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, celebensis, significa 'de Cèlebes' en llatí.

## Referències

* ↑ Cassola, F. Taeromys celebensis. UICN 2016. Llista Vermella d'espècies amenaçades de la UICN, edició 2016, consultada el 20 març 2018.
* ↑ Entrada «Taeromys» d'Animalia (en anglès).